পাকিস্তান সফরে গ্রেগ চ্যাপেলের সাথে ব্যাটিং উদ্বোধনের বিষয়ে কাউকে নির্ধারণ করা হয়নি। গ্রেগ রিচি’র সাথে তাকে প্রতিদ্বন্দ্বিতায় অবতীর্ণ হতে হয়। প্রস্তুতিমূলক খেলায় পাকিস্তানের আমন্ত্রিত একাদশের বিপক্ষে ৯২ তোলেন। ফলশ্রুতিতে সিরিজের চূড়ান্ত ওডিআই খেলার জন্য মনোনীত হন। কিন্তু দূর্ভাগ্যজনকভাবে দাঙ্গার কারণে খেলাটি পরিত্যক্ত ঘোষিত হয়।

১৯৮২-৮৩ মৌসুমে ও ধারাবাহিকভাবে ৩৭.৭৭ গড়ে ৬৮০ রান তোলেন। নিউ সাউথ ওয়েলস ও তাসমানিয়ার বিপক্ষে সেঞ্চুরি করলেও টেস্টে দলে ঠাঁই পেতে ব্যর্থ হন। গ্রেইম উডকে দল থেকে বের করে দিলে উদ্বোধনে শূন্যতার সৃষ্টি হলেও কেপলার ওয়েসেলসকে সুযোগ দেয়া হয়।

তাস্বত্ত্বেও ফিলিপস দল নির্বাচকমণ্ডলীর সুনজরে ছিলেন। তৃতীয় টেস্টে তাকে দ্বাদশ ব্যক্তি হিসেবে রাখা হয় ও জিম্বাবুয়ে সফরে যুবদের দলে উইকেট-রক্ষক হিসেবে পাঠানো হয়। একদিনের খেলায় ১৩৫ রান তুলেন যা সফরের উল্লেখযোগ্য অর্জনরূপে বিবেচিত। ফলশ্রুতিতে ধারাভাষ্যকারেরা তাকে ভবিষ্যতের সম্ভাব্য উইকেট-রক্ষকরূপে ভাবতে শুরু করতে থাকেন।

বহিঃসংযোগ
আন্তর্জাতিক ক্রিকেট
মূল্যায়ণ
ঘরোয়া ক্রিকেট